Aeroporturile din România primesc ajutor de stat. Aeroportul Internaţional Sibiu, printre beneficiari.
Aeroporturile româneşti vor beneficia de un ajutor de stat. Comisia Europeană a aprobat o schemă de ajutor pentru operatorii afectaţi de criza Covid-19. Sprijinul public va lua forma granturilor directe.
Bate vântul a pustiu pe aeroporturi și nu aduce decât faliment. E motivul pentru care Comisia Europeană dă bani și celor din România, ca să își acopere pierderile din perioada 16 martie – 30 iunie.Este vorba de 4.4 milioane de euro. Săptămâna trecută, Comisia Europeană a aprobat suma de 1,7 milioane de euro pentru Aeroportul Internaţional Sibiu.Banii vor fi gestionaţi de Consiliul Judeţean şi vor fi acordaţi până la data de 30 iunie 2021.